كتاب “استراتيجية المحيط الأزرق” بيقدم فكرة جديدة جدًا عن إزاي نقدر نجيب فلوس وننجح في الأعمال التجارية بطريقة مبتكرة. بدل ما ننافس مع المنافسين في نفس المجال. ملخص الكتاب ده هيعلمنا إزاي نكون مميزين ونبتكر أعمال جديدة ونكسر القيود التقليدية. كمان الكتاب بيشرحلنا الخطوات اللي لازم نعملها عشان نعمل تغيير حقيقي ونحقق نجاح ملموس. يعني فيه فرصة حقيقية لينا نحقق النجاح بطريقة مختلفة ومبتكرة.
#000002
بداية ملخص الكتاب
#000004
لو حبينا نوصف عالم البيزنس النهاردة بكلمة واحدة، الكلمة هتكون “تنافس”، الشركات زادت أوي، وعالم الـ”Start-ups” ملوش نهاية، والتكنولوجيا ساعدت الناس يفتحوا شركات بتكاليف صفر، وكمان السوشيال ميديا سهلت الموضوع. والسؤال هنا، ايه اللي متبقاش لأي رائد اعمال عايز يبتدي شركته أو يكبر شغله أو حتى يستمر في السوق، الإجابة هنعرفها من الكتاب ده، واللي ممكن نلخصة في كلمتين “ابتكر، لا تنافس”.
#000005
إنشاء منتجات جديدة ومبتكرة هو أفضل حل يتنفذ في سوق شبعان، بدل ما تركز على هزيمة المنافسة، ليه مبتركزش على إنك تلاقي فرص جديدة لنفسك؟ الـ “Blue Ocean Strategy” لـ “W. Chan Kim” ممكن يكون فيه الحل اللي بتدور عليه لو كنت بتدور على الإبتكار.
#000006
الشركة لازم تغير تركيزها من المحيط الأحمر للمحيط الأزرق.
استراتيجية الـ “Business Canvas” بتعرف بيها شركتك وتركز على نقاط القوة الأساسية بتاعتك.
الأهم في الـ “Blue Ocean Strategy” هو إنك تخلي المنافسة مش مهمة مقارنة بالابتكارات اللي بتقدمها.
#000008
الدرس الأول: بدل ما تتنافس في المحيط الأحمر، اتعلم تغوص في المحيط الأزرق
#000009
الكتاب بيقدم نوعين من الأسواق وهما المحيط الأحمر والمحيط الأزرق:
#000010
المحيط الأحمر هو الميدان اللي بيتصارع فيه البيزنس والمكان اللي بيمارسوا فيه أنشطتهم التشغيلية وبيبحثوا عن مصادر جديدة عشان يكون عندهم ميزة تنافسية، وبيدافعوا عن نفسهم من المنافسين. السوق ده بيبقى عصبي شوية، عشان غالبًا بتتصارع مع المنافسين، وبتدور دايمًا علي مساحات جديدة تقدر تستولي عليها، ودايمًا بتشوف ازاي المنافسين بيعملوا نفس اللي انت بتعمله، ده المكان اللي الشركات الصغيرة والمتوسطة والكبيرة بتتصارع فيه وبتحاول تفوز بالمستهلكين.
#000011
المحيط الأزرق هو ميدان جديد، ومساحة مش بيتعامل معاها كتير من الشركات، ليه؟ عشان التعامل مع المحيط الأزرق معناه إن مديرين الشركة دي بيضيفوا وقت للابتكار وإنتاج منتجات أو خدمات جديدة ممكن تتنافس مع اللي موجود في السوق بالفعل.
#000012
في المحيط الأحمر بيبقى من الصعب البحث عن مصادر دخل جديدة ومبتكرة. أما في المحيط الأزرق، بيكون هدفك الأساسي إنك تاخد الوقت الكافي للمنافسة وبتركز بالكامل على الابتكار والابداع، لو نجحت، ممكن تفوز من غير ما تحارب، وساعتها المستهلكين هيميلوا ناحية الاتجاه الجديد اللي انت حطيته.
#000013
الدرس التاني: استراتيجية الـ “Business Canvas”
#000014
استراتيجية الـ Business Canvas
#000015
كل مشروع في المحيط الأحمر بيتصارع مهما كانت صناعته، المنافسة جزء طبيعي من بيئة أي شركة ونموها، بس المسؤولية بتكون على المديرين اللي بيكون عندهم إبداعات تقلل التنافسية وتركز على الابتكار، بمعنى تعوم في المحيط الأحمر لحد ما توصل للمحيط الأزرق. واحدة من الطرق اللي بتساعد على الوصول للمحيط الأزرق هي استخدام استراتيجية الـ “Business Canvas” اللي اقترحها الكتاب.
#000016
الـ “Canvas”ده بيضم 4 أسئلة أساسية لازم تسألهم لنفسك قبل ما تقفز للمحيط الأزرق:
#000017
ايه هي العوامل اللي موجودة في الصناعة بتاعتك ولازم تتخلص منها عشان مشروعك؟
والعوامل اللي ممكن تخفضها تحت مستوى الصناعة؟
وايه العوامل اللي ممكن تزيد من مستواها فوق مستوى الصناعة؟
والعوامل اللي ممكن تبتكرها ومفيش حد في السوق عملها قبل كده؟
#000018
شرح أسئلة الـ “Business Canvas”
#000019
السؤال الأول بيحاول يفتح مجال للشركات إنها تقيّم الخدمات أو المنتجات اللي بتقدمها والعملاء مبيهتموش بيها، وده اللي لازم تحذفه عشان تزود الربح وتركز على الابتكار. مثال على كده، شركات الطيران اللي بتقدم تذاكر رخيصة اتجهوا لحذف صالات الانتظار في المطارات وزيادة عدد الرحلات بدل ما يحتفظوا بالصالات اللي مش بتهم كتير من الناس، وبكدا زادت إيراداتهم ودعموا العملاء اللي عايزين رحلات أكتر بدل ما يهتموا بالصالات.
#000020
السؤال التاني شبه الأول بس بيسأل ازاي تقدر تركز على جانب واحد وتقلل الاهتمام بالجوانب التانية؟، عشان تحافظ علي الحد الأدنى، لازم تخليك الأفضل في مجالك ومش لازم تكون الأفضل في كل مجالات. وده بيوصلنا للسؤال التالت: فين مجال نجاحك أكتر؟ ركز عليه وطوره. وأخيرًا، السؤال الرابع مرتبط بالابتكار، أو المحيط الأزرق.
#000021
الدرس التالت: خلي المنافسة مش مهمة مقارنة بالابتكارات اللي بتقدمها
#000022
الوصول للمحيط الأزرق خطوة كبيرة لأي شركة، عشان بيضمن ليها البقاء في السوق ونمو العمل بنجاح على المدى القصير على الأقل، الابتكار هو الحجر الأساسي لأي عمل أو صناعة أو تقدم في مجال معين. الابتكار مهم جدًا عشان بيساعد على تحسين العالم، وكمان العملاء بيدوروا دايمًا علي منتجات وخدمات أفضل، فاللي يقدم ابتكار جديد ولامع وأكتر إثارة لاهتمام المستهلكين هو اللي هياخد انتباه الجماهير.
#000023
عشان تبتدي تعمل كده، لازم تستثمر موارد كبيرة والبحث والتطوير وتحويل تركيزك من المنافسة دلوقتي لمنتجاتك المستقبلية، وتعمل كده بالابتكار الذكي اللي هو فكرة بتقدم قفزة في القيمة لعملائك، لما تعمل كده بتفتح أراضي جديدة لعملائك تستكشفها. تقدر تزود قيمة المنتجات الحالية اللي عندك عن طريق التحسين، وده كويس جدًا، بس مش هيخلي شركتك بارزة ومعروفة أكتر، الطريقة التانية إنك تحسّن حياة العملاء وتقدم منتجات جديدة ومحسّنة، شركة قوية بتركز على الطريقتين دول عشان تفوز بعملائها.
#000024
ممكن نقول علي الكتاب إنه كتاب ثوري بيقدم فكرة إنه دايمًا في محيط أزرق حوالينا، ودايمًا في فرص جديدة للنجاح في أسواق البيزنس التقليدية. المفهوم الرئيسي إنك مش مجبر تتغلب على منافسيك، عشان في دايمًا صناعات تانية تقدر تفوز بيها. الكتاب ده بيقدم نقطة انطلاق كويسة لأي شركة صغيرة بتدور تفهم ازاي تتعامل مع السوق بشكل مختلف عشان تفوز وتخلق المحيط الأزرق الخاص بيها.
#000026
مهم: ملخص كتاب The Intelligent Investor
#000027
الملخص هيكون مناسب أكتر للرئيس التنفيذي اللي عايز يتعلم أكتر عن إستراتيجيات البيزنس وازاي يخلق سوق جديد في شركته، وصاحب المشروع الجديد اللي محتاج يتعلم ازاي يتنقل في ساحة المنافسة في البيزنس، وطالب الماجستير في الأعمال اللي عايز يتعلم خبرات عملية عن عالم البيزنس.
#000028
ملخص كتاب Cryptoassets – دليلك لفهم البيتكوين
#000029
ملخص كتاب Money: Master The Game
#000031
اترك تعليقاً إلغاء الرد
#000034
يجب أنت تكون مسجل الدخول لتضيف تعليقاً.
#000035
نسبة الاستدانة المالية – التوازن بين القروض وإصدار الأسهم لإدارة رأس المال
#000036
نسبة دوران حقوق الملكية – تحليل وتقييم الأداء المالي للشركات
#000037
أهم 4 أنواع تحليل مالي لتقييم الشركات
#000038
أهم 15 تقنية في التحليل المالي – وأهميته للشركات
#000039
اشترك في النشرة الإخبارية لدينا ولا تفوت آخر الأخبار والبودكاست وما إلى ذلك.
#000043
Sign in to your account
#000044
اسم المستخدم أو البريد الإلكتروني
#000045